# Žiadosť

# o poskytnutie motivačného príspevku

# v rámci národného projektu „Finančné stimuly pre zamestnanosť“

# aktivita 1 „Vytváranie udržateľných PM pre ZUoZ, vrátane individualizovanej podpory pri ich zapracovaní na vytvorenom pracovnom mieste“

***„Vytváranie udržateľných pracovných miest pre mladých ľudí v situácii NEET“***

# podaktivita 3 „Poskytovanie finančných príspevkov ZUoZ (Motivačný príspevok)“

podľa § 54 ods. 1 písm. a) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

Meno a priezvisko: .................................................................. Titul: ........................................

Rodné číslo: .............................................

Adresa trvalého/prechodného**[[1]](#footnote-1)\*** pobytu:

.....................................................................................................................................................

Telefonický kontakt: ................................ E-mailová adresa: ....................................................

Žiadam o poskytnutie motivačného príspevku:

\* poštovou poukážkou *(na vyššie uvedenú adresu)*,

\* bezhotovostným prevodom na účet v banke

IBAN: .............................................................................

Žiadosť o poskytnutie motivačného príspevku podávam **z dôvodu vzniku pracovného pomeru alebo obdobného pracovného vzťahu,** okrem pracovnoprávneho vzťahu založeného dohodami o prácach vykonávaných mimo pracovného pomeru.

Pracovný pomer alebo obdobný pracovný vzťah mi vznikol dňa .............................

Vyhlasujem, že všetky údaje uvedené v tejto žiadosti a jej prílohách sú pravdivé a v prípade uvedenia nepravdivých údajov som si vedomý(á) právnych následkov podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov a § 221, § 225, § 261 zákona č. 300/2005 Z. z. Trestného zákona v znení neskorších predpisov.

Svojím podpisom potvrdzujem, že v prípade preukázania nepravdivých údajov uvedených v tejto žiadosti a jej prílohách je poskytovateľ motivačného príspevku (úrad práce, sociálnych vecí a rodiny) povinný odo mňa požadovať vrátenie poskytnutého finančného príspevku v zmysle § 31 ods. 1 písm. g) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov s následnou sankciou podľa § 31 ods. 6 citovaného zákona.

**Poskytovateľom motivačného príspevku** je úrad práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený.

**Oprávneným žiadateľom** je žiadateľ, ktorý:

1. bol znevýhodneným uchádzačom o zamestnanie, resp. mladým uchádzačom o zamestnanie – NEET, vo veku do 30 rokov, vedeným v evidencii uchádzačov o zamestnanie **najmenej jeden mesiac**,
2. bol členom domácnosti, ktorej sa poskytuje pomoc v hmotnej núdzi **pred vznikom pracovného pomeru**,
3. nepoberá osobitný príspevok v zmysle zákona č. 471/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov,
4. bol vyradený z evidencie uchádzačov o zamestnanie z dôvodu **vzniku pracovného pomeru alebo obdobného pracovného vzťahu, okrem pracovnoprávneho vzťahu založeného dohodami o prácach vykonávaných mimo pracovného pomeru** (dohoda o vykonaní práce, dohoda o pracovnej činnosti, dohoda o brigádnickej práci študentov) **a pracovný pomer alebo obdobný pracovný vzťah je dohodnutý najmenej v rozsahu polovice ustanoveného týždenného pracovného času.**

**Oprávnenými žiadateľmi sú len tí žiadatelia, ktorým vznikol pracovný pomer alebo obdobný pracovný vzťah k 01.05.2024 a neskôr.**

**Obdobie poskytovania motivačného príspevku** je najviac dvanásť mesiacov (obdobie 12 mesiacov začína plynúť odo dňa nástupu do zamestnania, resp. od prvého dňa kalendárneho mesiaca nasledujúceho po kalendárnom mesiaci, v priebehu ktorého vznikol pracovný pomer alebo obdobný pracovný vzťah).

**Výška finančného príspevku pre zamestnanca** počas doby trvania pracovného pomeru alebo obdobného pracovného vzťahu počas minimálne 1 a maximálne 12 mesiacov je najviac:

a) vo výške **150,00 Eur** mesačne prvých 6 mesiacov (1. až 6. mesiac od vzniku prvého nároku pre zamestnanca),

b) vo výške **75,00 Eur** mesačne ďalších 6 mesiacov (7. až 12. mesiac od vzniku prvého nároku pre zamestnanca).

Motivačný príspevok sa poskytuje vždy za kalendárny mesiac, v ktorom vznikol pracovný pomer alebo obdobný pracovný vzťah, resp. za kalendárny mesiac, ktorý nasleduje po kalendárnom mesiaci, v ktorom vznikol pracovný pomer alebo obdobný pracovný vzťah v prípade, ak pracovný pomer alebo obdobný pracovný vzťah vznikne v priebehu kalendárneho mesiaca. V nadväznosti na uvedené sa zároveň určí obdobie poskytovania motivačného príspevku.

V prípade **predčasného skončenia pracovného pomeru** alebo obdobného pracovného vzťahu **možno v poskytovaní motivačného príspevku pokračovať,** **ak vznik nového pracovného pomeru** alebo obdobného pracovného vzťahu, dohodnutého najmenej v rozsahu polovice ustanoveného týždenného pracovného času, **bezprostredne nadväzuje na predchádzajúce zamestnanie**. Za bezprostredne nadväzujúce zamestnanie sa považuje nástup do pracovného pomeru nasledujúci pracovný deň po ukončení predošlého pracovného pomeru.

V prípade skončenia pracovného pomeru alebo obdobného pracovného vzťahu v priebehu mesiaca, sa za tento mesiac príspevok poskytne pomerne vo výške zodpovedajúcej počtu kalendárnych dní v príslušnom kalendárnom mesiaci, počas ktorých je splnená podmienka trvania pracovného pomeru alebo obdobného pracovného vzťahu.

**Finančný príspevok nebude poskytnutý** tým žiadateľom (zamestnancom), ktorí si nájdu zamestnanie a zamestnajú sa u ostatného zamestnávateľa, u ktorého boli pred zaradením do evidencie UoZ v pracovnom pomere alebo v obdobnom pracovnom vzťahu s výnimkou, ak u neho pracovali na dohodu o prácach vykonávaných mimo pracovného pomeru (ďalej len „dohoda“). Výnimka sa **nevzťahuje** na dohodu, ktorej predchádzal pracovný pomer alebo obdobný pracovný vzťah u ostatného zamestnávateľa.

Motivačný príspevok sa poskytuje zamestnancovi za mesiace, počas ktorých pracovný pomer alebo obdobný pracovný vzťah trvá a zamestnanec vykonáva zamestnanie. Za výkon zamestnania možno na účel poskytovania motivačného príspevku považovať v zmysle pracovnej zmluvy napr. dovolenku, návštevu lekára, starostlivosť o rodinného príslušníka, t. j. dni, kedy je oprávnenému žiadateľovi vyplácaná náhrada mzdy v zmysle zákonníka práce. Za výkon zamestnania na účel poskytnutia príspevku sa **nepovažuje** poberanie materského, rodičovská dovolenka alebo dlhodobá práceneschopnosť.

Finančný príspevok bude poskytovaný mesačne na základe interného overenia trvania pracovného pomeru alebo obdobného pracovného vzťahu prostredníctvom informačného systému Sociálnej poisťovne. V prípade pracovného pomeru alebo obdobného pracovného vzťahu, ktorého overenie trvania nie je možné vykonať prostredníctvom informačného systému Sociálnej poisťovne, bude finančný príspevok poskytovaný mesačne za základe potvrdenia o trvaní pracovného pomeru alebo obdobného pracovného vzťahu, ktoré musí úradu predložiť zamestnanec pre účely overenia nároku na jeho poskytnutie.

Podľa článku 5 Nariadenia európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracovávaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), musia byť osobné údaje správne a podľa potreby aktualizované; osobné údaje, ktoré sú nesprávne z hľadiska účelu, na ktorý sa spracúvajú, sa bezodkladne vymažú alebo opravia; v prípade poskytnutia nesprávnych údajov dotknutou osobou, nenesie prevádzkovateľ zodpovednosť za ich nesprávnosť.

Úrad práce, sociálnych vecí a rodiny, IČO 30794536, spracúva Vaše osobné údaje v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a uvedené osobné údaje ďalej poskytuje orgánom verejnej správy. V prípade akýchkoľvek nejasností, problémov a otázok sa môžete obrátiť na: [ochranaosobnychudajov@upsvr.gov.sk](mailto:ochranaosobnychudajov@upsvr.gov.sk).

V .................................................. dňa ....................

–––––––––––––––––––––

podpis

Prílohy žiadosti:

Kópia pracovnej zmluvy alebo kópia dokladu preukazujúceho vznik obdobného pracovného vzťahu *(povinná príloha len v prípade, ak žiadateľ predmetný doklad nedoložil pri vyradení z evidencie uchádzačov o zamestnanie úradu práce, sociálnych vecí a rodiny).*

1. \* *vybrať relevantnú možnosť* [↑](#footnote-ref-1)